ម៉ៅ សំណាង

​ ​  

 ឈ្មោះស្លាបប៉ាកា 
Pen Name


អ្នកស្រី ម៉ៅ សំណាង ជាទូទៅបានសរសេរនូវសៀវភៅរឿងប្រឡោមលោកជាច្រើន ក្រោមការប្រើឈ្មោះ ស្លាបប៉ាកា "ទន្សាយ" ។ ក្នុងឆ្នាំ ១៩៨១ ក្រោយពេលដួលរលំរបបប៉ុលពត ការលាក់បាំងនូវឈ្មោះពិតរបស់អ្នកស្រី គឺដើម្បីសុវត្ថភាពផ្ទាល់ខ្លួន ទាក់ទងនិងស្ថេរភាពនយោបាយនៅក្នុងប្រទេសកម្ពុជាផងដែរ ព្រោះអំឡុងពេលនោះ ប្រទេសកម្ពុជាទាំងមូលបានជួបវិបត្តិសង្គ្រាមគ្រប់គ្រងដោយពួក ខ្មែរក្រហម ពីឆ្នាំ ១៩៧៥ ដល់ឆ្នាំ ១៩៧៩ ក្រុមបញ្ញាវ័ន្ត អ្នកចេះដឹងនៅកម្ពុជា ត្រូវបានគេយកទៅសម្លាប់អស់រាប់ពាន់នាក់ ។ ការនិពន្ធសៀវភៅរឿងប្រលោមលោក របស់អ្នកស្រី ក្នុង ទសវទី៩០ មានភាពល្បីល្បាញណាស់ ប៉ុន្តែគ្មាននរណាម្នាក់ ដឹងពីឈ្មោះពិតរបស់អ្នកស្រីឡើយ គ្រប់គ្នាដឹងត្រឹមថា អ្នកនិពន្ធគឺ "ទន្សាយ" ហើយគ្រប់គ្នាតែងឆ្ងល់ថា តើ​អ្នក​និពន្ធ​ទន្សាយ​ជានរណា? រហូតដល់ ប្រទេសកម្ពុជា ទទួលបានសុខ​សន្តិភាព​បរិបូរណ៍​ ទើប​អ្នក​និពន្ធហ៊ាន​បញ្ចេញ​ឈ្មោះ​ពិត និង​មុខ​មាត់​ពិត​ ដល់​អ្នក​អានដើម្បីឱ្យ​បាន​ស្គាល់មកដល់បច្ចុប្បន្ននេះ ​។ Rfi (2019) ​អ្នក​ស្រី ម៉ៅ សំណាង៖ ​មួយ​ផ្នែក​នៃ​សៀវ​ភៅ​ទន្សាយ​ជា​នរណា បង្ហាញ​ពី​ការ​រើស​គូរ​ជីវិត​ដោយ​ប្រថុយ​ប្រថាន​របស់​ខ្ញុំ, Website: rfi.fr/km, Publication: 24 October 2019 

 ជីវិតចាប់ផ្ដើម និង អាជីបអ្នកនិពន្ធ 
Early Life and Career as a Writer

អ្នកស្រី ម៉ៅ សំណាង កើតថ្ងៃទី ០៧ ខែកុម្ភៈ ឆ្នាំ ១៩៥៩ នៅឯ ក្រុងព្រះសីហនុ ដែលមានឪពុក ឈ្មោះ ម៉ៅ សោម ជាគ្រូបង្រៀនផ្នែក អក្សរសាស្ត្រខ្មែរ ដូចច្នេះ អ្នកស្រីត្រូវបានបណ្ដុះបណ្ដាលផ្នែក អក្សរសាស្ត្រខ្មែរ ដោយលោកឪពុករបស់អ្នកស្រីផ្ទាល់ ហើយអ្នកស្រីដែលពេលនោះស្ថិតក្នុងវ័យជំទង់នៅអាយុ ១៥ឆ្នាំ អ្នកស្រីបាន ហាត់រៀនផ្នែកតែងនិពន្ធ ជាលើកដំបូង នៅអត្ថបទល្ខោននិយាយ ផងដែរ ក្នុងអំឡុងឆ្នាំ ១៩៧៤ ។ មួយឆ្នាំក្រោយមក អំឡុងពេលដែលប្រទេសកម្ពុជាទាំងមូលធ្លាក់ចូលក្នុងវិបិត្តសង្គ្រាមសុីវិល អ្នកស្រីមិនមានឱកាស តែងនិពន្ធ ទៀតនោះទេ រហូតដល់ប្រទេសកម្ពុជា បានធូរស្រាលនៅវិបិត្តសង្គ្រាម អ្នកស្រីម៉ៅ សំណាង បានពង្រឹងសមត្ថភាពនៃការតែងនិពន្ធឡើងវិញក្នុងអំឡុងឆ្នាំ ១៩៨១ អ្នកស្រីបាន តែងនិពន្ធ រឿងប្រលោមលោកជាលើកដំបូង សម្រាប់ស្នាដៃទី១របស់អ្នកស្រីផ្ទាល់គឺរឿង "ទឹកភ្នែកគ្រីយ៉ាណា" ហើយត្រូវបានគេយកទៅបញ្ចូលសម្លេងជា ជារឿងប្រលោមលោក បែបល្ខោននិយាយ ក្នុងការចាក់ផ្សាយតាមវិទ្យុផងដែរ ភាពល្បីល្បាញ នៃប្រលោមលោក របស់អ្នកស្រី គេគ្រប់គ្នាដឹងត្រឹមអ្នកពិន្ធឈ្មោះ (ទន្សាយ) ប៉ុនណោះ ។ Vayo News (2018) ការអានជំរុញអ្នកស្រីម៉ៅសំណាង ក្លាយជាអ្នកនិពន្ធ ទទួលបានពានពីព្រះមហាក្សត្រ, Website: vayofm.com, Publication: Vayo FM Radio 21, December 2018 

 ស្នាដៃនិពន្ធ រឿងប្រលោមលោក 
Novel writing

អ្នកស្រី ម៉ៅ សំណាង មាននាមប៉ាកាហៅថា៖ (ទន្សាយ) ស្នាដៃទី១របស់អ្នកស្រី មានចំណងជើងថា៖ (ទឹកភ្នែកគ្រីយ៉ាណា) ជារឿងពិតរបស់អ្នកស្រី ដែលច្នៃប្រឌិតបន្ថែម ហើយក៏ជារឿងដែលធ្វើឱ្យអ្នកស្រីមានមោទនៈភាពបំផុត ព្រោះរឿងដំបូងដែលធ្វើឱ្យអ្នកបានសម្រេចសុបិនក្លាយជាអ្នកនិពន្ធម្នាក់ ។ អ្នកស្រី ម៉ៅ សំណាង ធ្លាប់ប្រឡងជាប់ចំណាត់លេខ១ ពានរង្វាន់ព្រះសីហនុរាជ ឆ្នាំ ១៩៩៥ "រឿងរលកបោកខ្សាច់" និង ចំណាត់ថ្នាក់លេខ៥ ពាន់រង្វាន់ព្រះសីហនុរាជ ឆ្នាំ ១៩៩៨ "រឿងពន្លឺចន្ទ" ។ ជាប់ចំណាត់ថ្នាក់លេខ២ នៅអង្គការន័រវេស្សសង្រ្គោះកុមារ ឆ្នាំ ២០០០ "រឿងកម្រងផ្កាម្លិះ" ។ ជាប់ចំណាត់ថ្នាក់លេខ ៥ ពានរង្វាន់មហោស្រពអង្គរ ឆ្នាំ ២០០០ "រឿងឋានសួគ៌សាងបាប" ។ ជាប់អត្ថបទជ្រើសរើសបកប្រែជាភាសាជប៉ុន ឆ្នាំ ២០០១ រឿងកម្រងផ្កាម្លិះ និង រឿងសមុទ្រខ្មៅ ។ ជាប់ជ័យលាភីលេខ១ ពានរង្វាន់ទទ្លេមេគង្គ ខ្មែរ រៀតណាម ឡាវ ឆ្នាំ ២០១០ រឿងចិត្តមួយថ្លើមមួយ ។ បានទទួលគ្រឿងឥស្សរិយយស មុនីសារាភ័ណ្ឌថ្នាក់សេនា ពីសម្ដេចអគ្គមហាសេនាបតីតេជោ ហ៊ុន សែន ក្នុងនាមជាអ្នកនិពន្ធដែលមានស្នាដៃល្អក្នុងការចូលរួមចំណែក លើកស្ទួយអក្សរសិល្ប៍ អក្សរសាស្រ្ត និងវប្បធម៌ជាតិខ្មែរ ឆ្នាំ ២០០៨ និងបានទទួលព្រះរាជប្រទានពីព្រះករុណាព្រះបាទសម្ដេច ព្រះបរមនាថ នរោត្តម សីហមុនី នូវគ្រឿងឥស្សរិយយសមុនីសារាភ័ណ្ឌមហាសេនា ឆ្នាំ២០១៤ ។ The Cambodia China Times (2020) លោកស្រី ម៉ៅ សំណាង ៖ យុវជនគ្រប់ៗរូប ក៏ត្រូវបណ្ដុះចិត្តឱ្យនិយមការអានឱ្យបានច្រើន, Website: kh.cc-times, Publication: ​© រក្សា​សិទ្ធិ​គ្រប់​យ៉ាង​ដោយ​ CC-TIMES MEDIA CO,.LTD  

 សៀវភៅដែលមានអ្នកអានច្រើនបំផុត 
Most Read Books

 នាងរំសាយសក់ (2008) Mao Samnang (2008) នាងរំសាយសក់, Publisher: Banteay Srei Book Center p.24 ISBN: 9995070642 

 នាង​ទិព្វសុតាចន្ទ (2008)  Mao Samnang (2008) នាង​ទិព្វសុតាចន្ទ, Publisher: Banteay Srei Book Center Print book : Khmer : First Edition p.32 OCLC Number: 1292700280 

 ស្នាដៃនិពន្ធ ផ្នែកភាពយន្ត 
Film Works

ក្នុងអំឡុងឆ្នាំ ២០០៣ ស្នាដៃសរសេរសាច់រឿង របស់អ្នកស្រី ម៉ៅ សំណាង បានបង្ហាញខ្លួនក្នុងខ្សែរភាពយន្ត កត្តញូ របស់ផលិតកម្ម Campro Film Production ហើយវាជារឿងដ៏ជក់ចិត្តដិតអារម្មណ៍ ដែលអាចធ្វើឱ្យទស្សនិកជន សម្រក់ទឹកភ្នែកយំ 
នៅក្នុងរោងភាពយន្ត រឿងមួយនេះផងដែរបានដាក់ប្រកួតដណ្ដើមពានរង្វាន់ក្នុងមហោស្រពភាពយន្តថ្នាក់ជាតិលើកទី២ ឆ្នាំ ២០០៥ ហើយភាពយន្តនេះផងដែរបានជាប់ចំណាត់ថ្នាក់លេខ៣ ទទួលបានពានសំរិទ្ធ និង ចំណាត់ថ្នាក់លេខ២បានទៅលើរឿង "មរណៈមាតា" និង ចំណាត់ថ្នាក់លេខ១ បានទៅលើរឿង "នេសាទក្រពើ" ។

 ឯកសារយោង